The Russia House (cinta)

:*Iste articlo ye sobrs una cinta estausunidense de cine d'espionache estrenada en 1990; ta atros usos, se veiga *'The Russia House***.

***The Russia House*** (títol orichinal en [[Idioma anglés|anglés]], en [[Idioma aragonés|aragonés]] ***A casa Rusia***. estrenada en [[Aragón]] con o suyo títol traduciu enta lo [[Idioma castellano|castellano]] como ***La casa Rusia**'') ye una [[cinta]] de [[cine estausunidense]] de [[cine d'espionache]] [[Cine de drama|dramatico]] y [[Cine de romance|romantico]] estrenada l'anyo [[1990]], dirichida por [[Fred Schepisi]] seguntes un [[guión adaptau]] por [[Tom Stoppard]] (basau en a [[novela]] que heba publicau ''[[The Russia House (novela)|The Russia House]]'' en l'anyo [[1989]]), con una [[dirección de fotografía]] d'[[Ian Baker]], una [[banda sonora orichinal]] de [[Jerry Goldsmith]] y una [[producción cinematografica]] de [[Paul Maslansky]] y [[Fred Schepisi]] ta las [[Productora cinematografica|productoras]] ''[[Metro-Goldwyn-Mayer]]'' y ''[[Pathé Entertainment]]''. Fan parte de l'[[elenco]] d'[[actor]]s d'a cinta, entre d'atros, [[Sean Connery]], [[Michelle Pfeiffer]], [[Roy Scheider]], [[James Fox]], [[John Mahoney]], [[Michael Kitchen]], [[J. T. Walsh]], [[Ken Russell]], [[David Threlfall]], [[Klaus Maria Brandauer]], [[Mac McDonald]], [[Nicholas Woodeson]], [[Martin Clunes]], [[Ian McNeice]] y [[Colin Stinton]].

''Bartholomew "Barley" Scott-Blair'' ye lo director d'una [[editorial]] [[Reino Uniu|britanica]] que mientres un viache en [[Moscú]] conoix a un grupo d'[[escritor]]s. En a trobada con éls, afirma que ye lo emento de rematar as tensions d'a [[Unión Sovietica]] con os países occidentals y troba la comprensión d'un d'éls, clamau ''Dante''. Tiempo dimpues, una choven rusa, ''Katya Orlova'', entrega en una feria comercial un manuscrito a un atro editor con a petición de que l'entregue a la suya vegada a ''Barley'' y cuan iste lo leye veye que detalla las capacidaz sovieticas de fer una [[guerra nucleyar]]. ''Barley'' entrega lo manuscrito a las autoridaz britanicas , que descubren que l'autor d'o manuscrito ye ''Yakov Efraimovich Saveleyev'', un famoso [[fisico]] sovietico. ''Barley'' marcha de vacanzas enta [[Lisbona]] y achents britanicos lo siguen ta interrogar-lo, descubrindo que sabe tan poco como éls. Lo [[MI6]] y la ''[[Central Intelligence Agency]]'' li fan un entrenamiento basico d'[[espionache]] y lo fan tornar en a Unión Sovietica ta explorar contactos con ''Dante'' y comprobar a suya veracidat. Cuan plega en a Uión Sovietica conoix a ''Katya'' y s'enamora d'ella. A lo suyo traviés confirma la seriedat d'as informacions de ''Dante'' y tien una trobada con él, que se preocuoa en conoixer que lo suyo manuscrito ye en mans d'as achencias d'intelichencia occidentals. En un segundo viache, ''Barley'' entrega las peticions d'os occidentals a cambio de l'autorización ta que ''Katya'' y la suya familia marchen librement d'a Unión Sovietica, encara que l'amagan a las autoridaz occidentals.

A cinta s'ambienta en a suya epoca actual ([[1990]]) en [[Londres]] ([[Reino Uniu]]), [[Moscú]] ([[Unión Sovietica]]) y [[Lisbona]] ([[Portugal]]), y las suyas escenas se filmoron en [[Bowen Island]] y [[Vancouver]] ([[Columbia Britanica]]) en [[Canadá]], en [[Lisbona]] en [[Portugal]], en [[Londres]] y [[Westminster]] ([[Gran Londres]]) en o [[Reino Uniu]] y en [[Moscú]] y [[Sant Petersburgo]] en l'actual [[Rusia]], amás d'en os ''[[Pinewood Studios]]'' en [[Iver]] ([[Buckinghamshire]]) en o [[Reino Uniu]].

Se tracta d'una cinta que ha recibiu bels premios y nominacions, en destacando una nominación a los [[Premios Globos d'Oro]] ([[Premio Globo d'Oro a la Millor Actriz Dramatica|Millor Actriz Dramatica]]) en a suya [[48ena edición d'os Premios Globos d'Oro|Premios Globos d'Oro]].

== Elenco ==


== Se veiga tamién ==
* [[Cine en 1990]].
* [[Cintas de 1990]].

== Referencias ==


== Vinclos externos ==
*  [https://www.imdb.com/title/tt0100530/ ''The Russia House''] en [[Internet Movie Database]].
*  [https://www.tcm.com/tcmdb/title/88799/enwp ''The Russia House''] en [[TCM Movie]].
*  [https://catalog.afi.com/Catalog/moviedetails/58685 ''The Russia House''] en l**American Film Institute Catalog* de l*'American Film Institute*.
*  [https://www.boxofficemojo.com/movies/?id=russiahouse.htm *The Russia House*] en [[Box Office Mojo]].
*  [https://www.rottentomatoes.com/m/russia_house *The Russia House''] en Rotten Tomatoes.